ત્યાર બાદ રાષ્ટ્રપતિ કોવિંદે માંગરોળ ખાતે ફેઝ-3 ફિશિંગ હાર્બરનું ખાતમુહૂર્ત કર્યું હતું અને 45 ગામડાઓમાં પાણી પહોંચાડવાની યોજનાનું ઉદ્ઘાટન કર્યું હતું. આ અંગે બોલતાં રાષ્ટ્રપતિ કોવિંદે કહ્યું કે, સૌરાષ્ટ્રના લોકો પોતાના પરિશ્રમ અને પુરૂષાર્થ માટે ઓળખાય છે. અહીંના લોકો ગુજરાતની ઉદ્યમશીલતાનું પ્રતિનિધિત્વ કરે છે. દેશના બંદરગાહો પર મળતા કુલ ટ્રાફિકમાંથી 48 ટકા ટ્રાફિક ગુજરાતના બંદરો પરથી જ આવે છે, આ ગુજરાત માટે ગર્વ લેવાની વાત છે. સમુદ્રની માછલીઓના વેપારમાં ગુજરાત દેશમાં પ્રથમ સ્થાને છે, ફિશિંગ હાર્બ્સ અને ફિશ લેન્ડિંગ સેન્ટર્સના નિર્માણથી ગુજરાતની અર્થવ્યવસ્થાને ફાયદો થશે, લોકોની જીવનશૈલીમાં સુધારો આવશે.